title: Pronombres personals en francés
text: Os pronombres personals en francés son una categoría de pronombres que sirven pa senyalar as presonas gramaticals: primera, segunda y tercera. Se distingue diferents tipos de pronombres personals que se pueden agrupar seguindo diferents criterios.
  
  Pronombres de subchecto 
  
  Os pronombres de subchecto en francés son pronombres personals atonos que fan de subchecto.
  
  Encara que sigan atonos, beluns esdevienen tonicos en a inversión.
  
  Por a naturaleza de luenga prefixal que tiene o francés, a liaison d'estos pronombres con o verbo siguient prene importancia. O pronombre je s'apostrofa si va seguiu d'un verbo encomenzau por vocal.
  
  L'uso d'o pronombre de subchecto ye obligatorio chunto con as formas verbals que no sigan d'imperativo de no haber-ie un substantivo que cumpla con esta función.
  
  A diferiencia de l'aragonés y luengas ibero-romances, o pronombre il ("el") se fa servir con verbos impersonals (il y a), y con construccions impersonals.
  
  Pronombre on 
  O pronombre on va seguiu siempre d'un verbo en singular. Indica un significau impersonal comparable a a chent, pero tamién puede prener significaus como nous ("nusatros"), como quelqu'un ("qualqún", "belún"), u mesmo tu.
  
  On est bien tous les deux.
  "Nusatros semos bien os dos".
  
  Pronombres de complemento
  
  Pronombres de complemento directo 
  Son pronombres de complemento directo (pronoms personnels compléments directs):
  
  Os pronombres me, te, le, y la presentan formas elididas apostrofadas m' , t'  y l' .
  
  A suya función ye representar presonas u cosas determinadas, ye dicir, precedidas d'un articlo definiu, d'un adchectivo posesivo u d'un adchectivo determinant.
  
  Pronombres de complemento indirecto 
  
  Son pronombres de complemento indirecto (pronoms personnels compléments indirects):
  
  Os pronombres me y te presentan formas elididas apostrofadas m'  y t' .
  
  A función d'os pronombres de complemento indirecto ye de representar complementos d'un verbo seguiu d'a preposición à, y representan siempre personas.
  
  Pronombres tonicos 
  
  Os pronombres de tonicos en francés son pronombres personals que substituyen un substantivo de presona y siempre van deseparaus d'o verbo. Tienen diferents funcions que incluyen dar enfasi a un subchecto, indicar un complemento directo u indirecto con insistencia, fer d'atributo u creyar un complemento precediu d'una preposición.. Os pronombres tonicos son:
  
  O pronombre soi substituye a lo pronombre de subchecto on si ye impersonal y significa "a chent".
  
  As funcions que pueden tener son:
  
  Enfasi u atrayer l'atención sobre o subchecto. En cuenta d'o pronombre de subchecto se fa servir o pronombre tonico:
  Moi, je ne le sais pas.
  Indicar subchecto con un verbo sobreentendiu:
  Qui veut du vin? / moi!
  Indicar un contraste:
  Jean est végétarien mais sa femme, elle, mange un peu de viande.
  Complemento directo u indirecto con matiz d'insistencia:
  Ève, lève-toi.
  Atributo:
  Loulou? / c'est moi.
  Dezaga d'una preposición:
  Os pronombres tonicos acompanyan a preposicions como à, avec, pour, par, chez, entre:
  Pour moi.
  Avec toi.
  Chez soi.
  Sans lui.
  Con ni y con et:
  Ni lui ni elle ne parlent espagnol.
  
  Pronombres reflexivos 
  
  Os pronombres reflexivos en francés acompanyan a los verbos pronominals, indican complemento directo u complemento indirecto y dan como información que ye o mesmo subchecto qui recibe l'acción. Os pronombres reflexivos son:
  
  As formas me, te y se apostrofan debant de vocal y de h muda (m' , t' , s' ). Bell autor considera tamién como pronombre reflexivo a o pronombre soi de tercera presona singular y que va dezaga de preposición (a soi), que atros autors clasifican como pronombre tonico.
  
  Pronombres adverbials 
  
  Os pronombres adverbials en francés derivan d'as formas latinas IBI y INDE, que han orichinau y y en.
  
  Pronombre adverbial en 
  O pronombre adverbial en deriva d'o latín INDE y tiene unas quantas funcions:
  Partitivo: Expresar una quantidat indeterminada sustituindo un complemento encomenzau por un articlo partitivo (du, de la, des).
  Vous buvez du vin ? / Oui, j'en bois.
  Acompanya a pronombres indefinius que expresan una quantidat:Vous avez combien de livres?J'en ai beaucoup.J'en ai un.J'en ai quelques-uns.
  Manimenos en as oracions negativas no se puede fer servir un, une y en ixos casos se fa servir l'adverbio ne...pas y ne...plus sin acompanyamiento con o indefiniu u cardinal.Vous avez une voiture?Non je n'en ai pas.
  Sustituye un complemento de nombre:Tu as lu le livre? J'en ai lu juste une partie.
  Tamién sustituye complementos de puesto que encomienzan por de y que indican proveniencia:Tu viens de la boulangerie? / Oui, j'en viens.
  Sustituye a complementos de rechimen verbal:Il parle de toi? / Oui, il en parle souvent.
  Por sustituir complementos de rechimen verbal tamién puede sustituir proposicions subordinadas u infinitivos que acompanyen a verbos que se construyan con de:Il a perdu la notion de l'heure; mais il s'en fout.A l'igual que en aragonés, fa part d'expresions que pueden tener equivalent en os verbos con particla de l'aragonés como producto d'una común fosilización d'un uso antigo.J'en ai assez. (Existe en catalán ja en tinc prou).J'en ai marre.Je n'en peux plus. (Existe en aragonés "no en puedo más")Je lui en veux.Ne vous en faites plus. (Existe en aragonés "No te'n faigas").
  
   Pronombre adverbial y 
  O pronombre adverbial y deriva d'o latín IBI y se fa servir pa:
  Sustituir un nombre de cosa inanimada precedida d'a preposición à:Il pense à son futur.Il y pense.
  Sustituir una parola que indique situación, un adverbio temporal u un complemento circunstancial de puesto que no encomience por de:Des amis à moi vont au bar de temps en temps, mais je n'y suis jamais allé.
  Sustituir proposicions indirectas introdueitas por à:Je tiens à poursuivre mes études.J'y tiens.Acompanyar a lo verbo avoir con sentiu impersonal:Il y a, il y avait.
  
   Referencias 
  
   Bibliografía 
   Gramática francesa. Larousse Editorial, S.A, 2014.
   Jesús Cantera y Eugenio de Vicente: Gramática francesa. Editorial Cátedra, S.A., 1999.
   Patrick Guédon, Sylvie Poisson-Quinton: La grammaire du français''. Editions Maison des Langues, 2016.